Արտաքին ճակատում եւս առկայ էին բազմաթիւ խոչընդոտող գործօններ. Հայաստանի անկախ Հանրապետութեան հռչակումը չէր համընկնում դաշնակից պետութիւնների՝ Անգլիայի եւ Ֆրանսիայի տարածաշրջանային քաղաքական շահերին: Նրանք անտեսելով Օսմանեան Թուրքիայի իրաւազուրկ ժողովուրդների, ի մասնաւորի տեղի հայութեան պահանջները, հիմնականում առաջնորդւում էին իրենց կայսերապաշտական շահերով եւ աշխատում անյապաղ սահմանել յետ-պատերազմական ժամանակաշրջանի նոր աշխարհակարգն ու ստատուս քւօն՝ հիմք ընդունելով 1916 թ. Մայիսին կնքւած Սայքս-Պիկոյի գաղտնի համաձայնագիրը, որի մէջ բացակայում էին Հայաստանն ու հայկական անունները: